Aalborg Stiftstidende, 1840-01-14
Aalborg, den 14de Januar. Blandt danske Provindsstæder kan vistnok ingen eller kun saa rose sig af en fortrinligere Beliggenhed i commerciel Henseende, end Aalborg. Ethvert Middel til heldig Anvendelse af denne væsentlige Omstændighed bor derfor vistnok ikke forblive ubenyttet, især naar sees hen til de Tab, vor Byes Handel og dens og Omegns dertil knyttede Jnteresser, ved dens vigtig ste Nærings- og Handelskilders Aftagen, i den sidste Række Aar har lidt, og naar der sees hen til det store Gavn, der ved vor Byes commercielle Opblomstren vilde opstaae for dens betydelige Omgivelser baade paa denne og hiin Side Fjorden samt i Oplandet, kort sagt for det hele nordlige Jylland. Det kraftigste Middel til et saadant frisk Opsving for vor Handel vilde udentvivl være Dampskibsfart paa Kjøbenhavn og Norge, som allerede oftere i dette Blad har været omtalt, og vi have nu ogsaa den Glæde at kunne berette, at en saadan Entreprise for nærværende Tid her ikke blot intenderes, men endog allerede har temmelig gunstige Auspicier til at modne sig til sin Udførelse. Planen til dette Foretagende er lagt af vore indsigtsfulde Medborgere, Dherrer Kæmner Wulff, Kjøbmand J. P. Hallengrøn og Procurator J. Møller, fra hvilke 3 Herrer ogsaa en offentlig Jndbydelse til Actie tilskud med det Første vil udgaae. Ligesom man nu vistnok skylder de dristige Mænd, som med Varme have grebet Jdeen til en saa vigtig Entreprise, og under hvis kyndige Ledning den sikkert heldigen vil udvikle sig, sin Taknemmelighed, saaledes er det ogsaa at haabe, at der fra alle Sider vil skjænkes den den fornødne Jnteresse og Medvirkning, og at, næst Aalborgs egne Handlende og ovrige bemidlede Jndvaanere, tillige de Handlende i de andre nordjydske Stæder, og Godseierne i de omliggende Landdistricter ville erkjende den overordentlige Fordeel, der for Alle udspringer af en saadan Dampskibsfart. Actierne ville blive paa 100 Rbd. hver, og en samlet Capital af en 50,000 Rbd., altsaa 500 Actier, regnes at ville udfordres til at bringe Foretagendet i Udførelse. Man har da til Hensigt, directe i England at gjøre Jndkjøb af et Dampskib paa ca. 70 Hestes Kraft, der, næs at udføre sin øvrige Bestemmelse ved Passagerers og Godses Befordring, tillige vil kunne bugsere Fartøier med Kreaturer over til Kjøbenhavn og Norge. Farten har man foreløbig paatænkt at bestemme til 1 Gang ugentlig til og fra Kjøbenhavn og 1 Gang i samme Uge til og fra Frederiksværn, som netop ligger lige saa langt fra Hals som Kjøbenhavn. At Damskibsfarten paa Norge vistnok i flere Henseender vil blive gavnlig for det nordlige Jylland og for selve Entreprisen ligesaa fordeelagtig som Kjøbenhavns touren, er sikkert udenfor al Tvivl, især naar der sees hen til den Fordeel, der vil vindes ved Brevpostsækkens Befordring og ved at tilføre Reisende til og fra Norge, som at denne Vei, naar Diligencefarten til Hamborg nu tager sin Begyndelse, vil komme i hurtigst Communication med Tydskland osv. - Vi ønske nu denne saa alsidigt velberegnede og heldbringende Entreprise al mulig Fremme og kraftig Understøttelse, og nære det Haab, at Aalborg ved den snart vil vide at læge de Saar, som de sidste Aars uheldige Begivenheder have tilføiet den og som i mange næringsdrivende Klasser kun altfor smertefuldt føles. - Som vi erfare, er med Dagsposten kommen Circulaire til Stiftsøvrigheden om, at Sørge=Klokkeringningen i Landets Kirker, efter det kongelige Liigs Bisættelse, skal ophøre og ligeledes Forbudet mod Spil og Leeg være ophævet fra 3die Februar. - Vi havde ifjor Leilighed til at omtale den smukke og passende Maade, hvorpaa Bespiisningsanstalten under Afsyngning af en Palme og øvrig dertil svarende Høitidelighed, aabnedes; som vi erfare vil ogsaa dennegang samme værdige Jntimation finde Sted og ere vi af den ærede Bestyrelse anmodede om at tilkjendegive Publicum, at den vil glæde sig ved, paa denne Bespiisningens første Dag at see sig beæret med et ret talrigt Besøg af Jndretningens Velyndere, som da bedes at give Møde i Localet i det militaire Spiseqvarteer Torsdag Middag Kl. 1.